Пономарёв Иван Семёнович
Пономарёв Иван Семёнович (1922, Красноярск областы, Тасеевск району, Криво-Кандала айылы – 4. 9. 1943, Украина) – Советтер Союзунун Баатыры (1944). Кыргызстанда жашап, Чүй каналынын курулушунда иштеген. 1941-жылы Кыргызстандагы Калинин (азыркы Жайыл) райондук аскер комиссариатынан Советтик Армияга чакырылган. Улуу Ата Мекендик согушта (1941–45) 233-гвардиялык аткычтар полкунун (Талаа фронту, 7-гвардиялык армия, 81-гвардиялык аткычтар дивизиясы) бөлүгүндө командир. 1943-жылы 25-сентябрда өз жоокерлери менен Днепр дарыясынан өтүүдө Пономарёв Бородаевка аралындагы (Днепропетровск областы, Верхне-Днепропетровск району) душманды талкалап, бөтөнчө эрдик көрсөткөн. Ленин ордени менен сыйланган. 
 Инсандар

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9